Temellîyî destpêkê qiseykerdişê xo de bale ante coşê salone ser û vat: ''No coş û kelecan ganî bireso her ca. Bawer bikerê ke no coşê ma, vengê şima resayo Îmrali, Ocalanî zî.''
Temellîyî dewamê qiseykerdişê xo de wina vat: ''Nê di serranê tecrîdî yê vera Birêz Ocalanî de ma bedenê xo verê grevê vêşanîye. Vera tecrîdî ma mîsyonê haştîye yê Birêz Ocalanî û fikrê ey o demokratîk her ca de vat. Her ke ma vat nê fikrê Ocalanî Rojhelatê Mîyanênî de û Dinya de veng da. Prosesê neweyî de zî şiknayîşê tecrîdê Îmraliyî û têkoşînê seba dîyalogan wezîfeyê ma yp tarîxî yo.
Nika wextê ci yo ke ma reyna hêvî geş bikerê. Nika ma çareserîya Konfederalîzmê Demokratîkî dîyarîya Rojhelatê Mîyanênî û şaranê dinya bikerê. Nika wextê ci yo ke ma hîna zêdêr rêxistinaya xo bikerê, nika hîna zêdêr wextê azadîye yo.
Bi rêxistinîya Rayîranê Hîrêyan xelaskerdişê faşîzmê AKP-MHPyî û awankerdişê îqtîdarî berpirsîyarîyêka tarîxî ya. Sena demokrasîyî ma têkoşînê xo dewam bikerê. Seba ke ma Tirkîya û Rojhelatê Mîyanênî de haştîye û demokrasyî bidê şaran ma vanê ma îtîfaqê demokrasîyî reyde bêrê pêser. Ma venga şima danê ke tewrê Îtîfaqê Demokrasîyî bibê.
Seba awankerdişê Komara Demokratîke rayîrê demokrasîyê radîkalî de ganî ma têkoşînê demokrasîyê radîkalî geş bikerê. Ganî ma dewamê demokrasîyê herêmîye û sîstemê parlamento bipawê.''
